OMS îndeamnă țările mai bogate să renunțe la imunizarea copiilor pentru a dona vaccinuri către platforma COVAX.
Al doilea an al pandemiei globale de coronavirus "ar putea fi chiar mai dur", a avertizat Organizația Mondială a Sănătății. OMS a cerut, vineri, țărilor bogate să ia în considerare donarea de vaccinuri COVID-19 către Covax, înainte de a începe imunizarea copiilor.
Șeful OMS cere țărilor bogate să renunțe la vaccinarea copiilor și adolescenților împotriva Covid-19 și să doneze dozele de vaccin sistemului Covax, pentru a fi redistribuite unor țări sărace. "Înțeleg că unele țări doresc să își vaccineze copiii și adolescenții, dar vă rog să vă gândiți să renunțați și să dați vaccinurile către platforma Covax", sistemul internațional creat pentru a garanta accesul echitabil la vaccinuri, a spus Tedros Adhanom Ghebreyesus, directorul general al OMS."În țările cu venituri mici și medii, furnizarea de vaccin COVID-19 nu a fost suficientă pentru a imuniza chiar lucrătorii din domeniul sănătății, iar spitalele sunt inundate de pacienți", a adăugat el.Totodată, OMS avertizează că al doilea an al pandemiei de coronavirus "ar putea fi chiar mai dur" decât primul.